CELEX: 62010TA0324
Language: sk
Date: 2013-03-19 00:00:00
Title: Vec T-324/10: Rozsudok Všeobecného súdu z  19. marca 2013 — Firma Van Parys/Komisia [ „Colná únia — Dovoz banánov pochádzajúcich z Ekvádoru — Dodatočné vyberanie dovozného cla — Žiadosť o odpustenie dovozného cla — Článok 220 ods. 2 písm. b) a článok 239 nariadenia (EHS) č. 2913/92 — Omyl colných orgánov — Hrubá nedbanlivosť dotknutej osoby“ ]

4.5.2013   
            
            
               SK
            
            
               Úradný vestník Európskej únie
            
            
               C 129/14
            
         Rozsudok Všeobecného súdu z 19. marca 2013 — Firma Van Parys/Komisia
   (Vec T-324/10) (1)
   
   (Colná únia - Dovoz banánov pochádzajúcich z Ekvádoru - Dodatočné vyberanie dovozného cla - Žiadosť o odpustenie dovozného cla - Článok 220 ods. 2 písm. b) a článok 239 nariadenia (EHS) č. 2913/92 - Omyl colných orgánov - Hrubá nedbanlivosť dotknutej osoby)
   2013/C 129/27
   Jazyk konania: holandčina
   
      Účastníci konania
   
   
      Žalobkyňa: Firma Léon Van Parys (Antverpy, Belgicko) (v zastúpení: pôvodne P. Vlaemminck a A. Hubert, neskôr P. Vlaemminck, R. Verbeke a J. Auwerx, advokáti)
   
      Žalovaná: Európska komisia (v zastúpení: L. Keppenne a F. Wilman, splnomocnení zástupcovia)
   
      Vedľajší účastník, ktorý v konaní podporuje žalobkyňu: Belgické kráľovstvo (v zastúpení: J.-C. Halleux a M. Jacobs, splnomocnení zástupcovia, za právnej pomoci P. Vander Schueren, advokát)
   
      Predmet veci
   
   Návrh na čiastočné zrušenie rozhodnutia Komisie K(2010) 2858 v konečnom znení zo 6. mája 2010, ktoré konštatuje, že je odôvodnené dodatočné zapísanie dovozného cla do účtovnej evidencie, ako aj odpustenie tohto cla voči jednému dlžníkovi, ale nie je odôvodnené v danom prípade voči inému dlžníkovi
   
      Výrok rozsudku
   
   
               1.
            
            
               Článok 1 ods. 3 rozhodnutia Komisie K(2010) 2858 v konečnom znení zo 6. mája 2010, ktoré konštatuje, že je odôvodnené dodatočné zapísanie dovozného cla do účtovnej evidencie, ako aj odpustenie tohto cla voči jednému dlžníkovi, ale nie je odôvodnené v danom prípade voči inému dlžníkovi, sa zrušuje.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Európska komisia znáša svoje vlastné trovy konania a je povinná nahradiť trovy konania, ktoré vynaložila Firma Léon Van Parys NV.
            
         
               4.
            
            
               Belgické kráľovstvo znáša svoje vlastné trovy konania.
            
         
      (1)  Ú. v. EÚ C 274, 9.10.2010.